**אסף פרי** (נולד ב-27 במאי 1987) הוא שחקן תיאטרון, קולנוע וטלוויזיה ישראלי.

ביוגרפיה
--------

אסף פרי נולד וגדל בגבעת שמואל כבן אחרון למשפחה של ארבעה ילדים.

לאחר סיום לימודיו בתיכון קלעי בגבעתיים התגורר כשנה וחצי במצפה רמון, כחלק משנת שירות ברשות הטבע והגנים. בצבא שירת בנח"ל. לאחר שירותו הצבאי עבד בהדרכה ובטיפול בנוער בסיכון באמצעות טבע ואומנות.

בשנת 2011–2014 למד משחק בסמינר הקיבוצים ולימודי משחק מול מצלמה אצל רות דייכס. בתום לימודיו החל לשחק בתיאטרון הקאמרי. שיחק בהצגה "אח יקר" בתפקיד עופר מעיין, בהצגה "אנה פרנק" בתפקיד פטר ואן פלס וב"הילד חולם" בבימויו של עמרי ניצן בתפקיד המפקד. בפרויקט משותף של תיאטרון הקאמרי ותיאטרון הבימה, בהצגה אישה בורחת מבשורה על-פי ספרו של דויד גרוסמן. שיחק במחזה "המלט" בבימויו של מאור זגורי, בתפקיד המלך קלאודיוס, בתיאטרון הבימה.

בצוותא שיחק בהצגה המלך שאול בבימויו של תום ווליניץ, ובמחזה הומאז בבימויו של מאור זגורי, בתפקיד פינקוס. בתיאטרון תמונע השתתף במחזה זה תלוי בבימויה של נועה לב, ובהצגה חובזה ע״פ סיפוריו של אתגר קרת, ביימה רוני ברודצקי.

בשנת 2018 שיחק בסרט "מקוללים" בבימויו של יבגני רומן, בתפקיד המפקד יוני. באותה שנה שיחק גם בסרט הקצר "שלושה" של ליאור סורוקה.

המלט, הבימה - אסף פרי
בשנת 2019 הופיע בעונה השנייה של סדרת הטלוויזיה "האחיות המוצלחות שלי" וב"הקיבוצניקים" ב"הוט", בה שיחק בתפקיד יחיעם.

בשנת 2020 שיחק בסדרה "חזרות" בערוץ כאן 11, בתפקיד יובי (יובל).

בשנת 2021 הצטלם לסדרה לעונה השנייה של טהרן בערוץ כאן 11 ואפל טיוי לתפקיד ברק בן חיים, מפקד טייסת שנפל בשבי האיראני, ובסדרה פאודה לתפקיד עמוס בנימין, קצין משטרה.

בשנת 2023 שיחק בסדרה "בני מצווה" בערוץ כאן חינוכית בתור הרב עמיחי סדן בבית הכנסת.

בשנת 2024 הופיע בסדרה "בת השוטר" בערוץ "טיניק". שיחק בתור עוזרו של הרב וסרמן ב-"וסרמן שידוכים"

תפקידים
-------

### תיאטרון

| הצגה | תיאטרון | מחזאי | במאי | תפקיד |
| --- | --- | --- | --- | --- |
| אח יקר | תיאטרון הקאמרי | גדי ענבר | עודד קוטלר | עופר מעיין |
| המלך שאול | צוותא | אמיר זלוטר | תום וויליניץ | אלוהים אבנר ויהונתן |
| חובזה עפ סיפורי של אתגר קרת | צוותא | רוני ברודצקי | רוני ברודצקי | מספר תפקידים |
| זה תלוי | תיאטרון תמונע | יצירה משותפת | נועה לב | צח כץ |
| המלט | הבימה | שייקספיר | מאור זגורי | קלאודיוס המלך |
| הומאז | צוותא | מאור זגורי | מאור זגורי | פינקוס |
| אנה פרנק | תיאטרון הקאמרי | ג'סיקה דורלאכר ולאון דה וינטר | אלון אופיר | פטר ואן פלס |
| אישה בורחת מבשורה על-פי ספרו של דויד גרוסמן | שיתוף פעולה של הקאמרי והבימה | דויד גרוסמן | חנן שניר |  |
| הילד חולם | תיאטרון הקאמרי | חנוך לוין | עמרי ניצן | המפקד |

הילד חולם, קאמרי - אסף פרי
### קולנוע

| סרט | בימוי | תפקיד | שנה |
| --- | --- | --- | --- |
| מקוללים | יבגני רומן | המפקד יוני | 2018 |
| שלושה | ליאור סורוקה | נמרוד | 2018 |
| החבר השמן שלי | גודיס שניידר | אילן | 2022 |
|

### טלוויזיה

| שם הסדרה | סוגה | ערוץ | במאי | תפקיד | שנה |
| --- | --- | --- | --- | --- | --- |
| פאודה | דרמה | Yes | עמרי גבעון | עמוס בנימין | 2022 |
| חזרות | דרמה קומית | כאן 11 | בעז פרנקל | יובי | 2020 |
| הקיבוצניקים | דרמה יומית | הוט | בעז פרנקל | יחיעם | 2019 |
| בני מצווה | מתח, דרמה, הרפתקאות, קומדיה | כאן חינוכית | מיתר פרהט | הרב עמיחי סדן | 2023 |
| בת השוטר | מותחן פשע לנוער | טיניק | רועי פלורנטין | עוזרו של הרב וסרמן ב-"וסרמן שידוכים" | 2024 |

קישורים חיצוניים
----------------

ויקישיתוף מדיה וקבצים בנושא **אסף פרי** בוויקישיתוף

* אסף פרי, במיזם "אישים" לתיעוד היצירה הישראלית
* אסף פרי, במסד הנתונים הקולנועיים IMDb (באנגלית)
* אסף פרי, בארכיון הבימה
* הכירו את אסף פרי, הקיבוצניקים באתר הוט, 2019.
* אתר למנויים בלבד "הילד חולם" חוזרת לבמה: חנוך לוין תפס רגע מזעזע, הרלוונטי עד היום, באתר הארץ, 9 באפריל 2018
* צלקות משותפות: "קיבוצניקים" נועצת סיכה בחלום הקיבוצי, באתר וואלה!‏, 12 בינואר 2020